gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8488, del 18-02-2019 (2019/1428)

Extracte de la Resolució de 4 de febrer de 2019, del vicerector d'Internacionalització i Cooperació, per la qual es convoquen 255 beques del programa «Beques Santander Erasmus» per a estades de mobilitat en estudis de grau per al curs 2019-2020.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8488

Data del DOGV
:   18-02-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/1428


Data del document
:   04-02-2019

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 4 de febrer de 2019, del vicerector d'Internacionalització i Cooperació, per la qual es convoquen 255 beques del programa «Beques Santander Erasmus» per a estades de mobilitat en estudis de grau per al curs 2019-2020. [2019/1428]  
BDNS (identif.): 439414.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions:   
http://www.pap.minhap.gob.es/bdnstrans  
  
Primer. Beneficiaris  
Estudiants/es matriculats a la Universitat de València en estudis oficials de Grau en el curs 2018/2019 que tinguen concedida una estada de mobilitat en la convocatòria Erasmus Estudis de Grau de la Universitat de València en el curs 2019/2020.  
  
Segon. Objecte  
255 beques complementàries Erasmus Estudis de Grau de tres modalitats diferents  
  
Tercer. Bases reguladores  
La convocatòria i les bases estan publicades en la URL:   
http://go.uv.es/up7UPF3  
  
Quarta. Quantia  
Pressupost de la Convocatòria de 79.700 euros. Dos beques de 3.200 euros; 101 beques de 500 euros; 152 beques de 150 euros cadascuna.  
  
Cinqué. Termini de presentació de sol·licituds  
Des de la publicació en el DOGV i fins al dia 28 de febrer de 2019.  
  
Sisé. Altres dades  
Les sol·licituds han de presentar-se en el Registre d'Entrada de la Universitat de València. Tindran els mateixos efectes jurídics les presentades a través de la plataforma web del Banc de Santander www.becas-santander.com  
  
València, 4 de febrer de 2019.- La rectora, p. d. (DOGV 09.07.2018), el vicerector d'Internacionalització i Cooperació: Carles Padilla Carmona.
Diari Oficial de la Generalitat Valenciana


Sumari del DOGV 8633, del 12-09-2019 (2019/8618)

CORRECCIÓ d'errades de la Resolució de 9 de setembre de 2019, de la Direcció General de Funció Pública, per la qual s'adjudiquen destinacions a les persones participants en el concurs general número 73/2018, per a la provisió de llocs de treball amb rang de direcció, de naturalesa funcionarial, d'administració general, dels cossos C1-01 administratiu i C2-01 auxiliar, de l'Administració de la Generalitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8633

Data del DOGV
:   12-09-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/8618


Data del document
:   12-09-2019

Organisme emissor
:   Conselleria de Justícia, Interior i Administració Pública

Tipus de document
:   Correcció d'errades

Correcció d'errades

 Descriptors 

:   * Conselleria de Justícia, Interior i Administració Pública

CORRECCIÓ d'errades de la Resolució de 9 de setembre de 2019, de la Direcció General de Funció Pública, per la qual s'adjudiquen destinacions a les persones participants en el concurs general número 73/2018, per a la provisió de llocs de treball amb rang de direcció, de naturalesa funcionarial, d'administració general, dels cossos C1-01 administratiu i C2-01 auxiliar, de l'Administració de la Generalitat. [2019/8618]  
  
  
S'ha advertit una errada per omissió de l'última pàgina en l'annex I de la resolució esmentada (DOGV 8632; 11.09.2019), apartat de Vicepresidència i Conselleria d'Igualtat i Polítiques Inclusives, que publiquem a continuació.
Diari Oficial de la Generalitat Valenciana


Sumari del DOGV 8610, del 09-08-2019 (2019/6386)

Notificació de la sentència dictada en el judici verbal número 571/2014.
------------------------------------------------------------------------

### Dades del document

Número de DOGV
:   8610

Data del DOGV
:   09-08-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/6386


Organisme emissor
:   Jutjat de Primera Instància i Instrucció Número 7 d'Alzira

Tipus de document
:   Edicte

Notificació de la sentència dictada en el judici verbal número 571/2014. [2019/6386]  
En el judici a què es fa referència s'ha dictat la resolució el text literal de la qual és el següent:  
  
«Part demandant: Disvace, SL.  
Advocat: Salvador Granell Torres.  
Procuradora: Julia Mas Hernández.  
Part demandada: Juan Bautista Boix Armiñana.  
Objecte del judici: altres verbals.  
Sentencia número 133/2016  
Alzira, 29 de setembre de 2016  
Consuelo Domingo Muñoz, jutgessa del Jutjat de Primera Instància número 7 d'Alzira, he vist les actuacions de judici verbal número 571/2014 a instàncies de la mercantil Disvace, SL, representada per la procuradora Julia Mas Hernández i defensada pel lletrat Salvador Granell Torres, contra Juan Bautista Boix Armiñana, en rebel·lia processal, i en virtut dels següents:  
Dispositiva  
Estime íntegrament la demanda interposada en nom de la mercantil Disvace, SL, representada per la procuradora Julia Mas Hernández i defensada pel lletrat Salvador Granell Torres, contra Juan Bautista Boix Armiñana, declarat en rebel·lia processal, i en conseqüència condemne aquest a pagar a l'entitat actora la quantitat de 576,59 euros de principal, més els seus interessos legals des de la interpel·lació judicial i amb imposició expressa de costes al demandat.  
La present resolució és ferma.  
Aquesta és la meua sentència, jutjant definitivament en primera instància, ho pronuncie, mane i firme.»  
Publicació. L'anterior sentència ha sigut llegida i publicada per la jutgessa que la subscriu mentre celebrava audiència pública; en done fe.»  
  
Atés que es desconeix el domicili o la residència actuals de la part demandada, per provisió de data de hui, la jutgessa, de conformitat amb el que es disposa en els articles 156.4 i 164 de la Llei 1/2000, d'enjudiciament civil, ha ordenat la publicació del present edicte en el tauler d'anuncis del jutjat i si escau en el Diari Oficial de la Generalitat Valenciana per a portar a efecte la diligència de notificar la sentència número 133 de data 29 de setembre de 2016 a la part demandada.  
  
  
Alzira, 20 de juny de 2019.- El lletrat de l'Administració de justícia: Antonio Benavent Beneyto.
Diari Oficial de la Generalitat Valenciana


Sumari del DOGV 8614, del 16-08-2019 (2019/6588)

Notificació de la sentència dictada en el procediment ordinari número 771/2017.
-------------------------------------------------------------------------------

### Dades del document

Número de DOGV
:   8614

Data del DOGV
:   16-08-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/6588


Organisme emissor
:   Jutjat de Primera Instància Número 3 de Dénia

Tipus de document
:   Edicte

Notificació de la sentència dictada en el procediment ordinari número 771/2017. [2019/6588]  
En el judici referenciat s'ha dictat la resolució l'encapçalament i dispositiva de la qual és del tenor següent:  
  
«Sentència número 88/2014  
  
Dénia, 31 de març de 2014  
  
Javier Alba Marín, jutge del Jutjat de Primera Instància número 3 dels de Dénia i el seu partit, he vist aquestes actuacions de judici ordinari número 751/2012 seguides entre parts, d'una i com a demandant, BMW Bank GMBH, sucursal a Espanya, representada per la procuradora Isabel Daviu Frasquet i sota la direcció jurídica del lletrat José Manuel Ortigosa Lora; i d'una altra, com a demandats, la mercantil Alessandro Natale, SL, i Irene Lo Monaco i Alessandro Natale, els qui van ser declarats en rebel·lia; ha sigut objecte del procés una reclamació de quantitat per incompliment contractual.  
Dispositiva  
Estime íntegrament la demanda formulada per la procuradora Isabel Daviu Frasquet, en nom i representació de BMW Bank GMBH, sucursal a Espanya, contra la mercantil Alessandro Natale, SL, i Irene Lo Monaco i Alessandro Natale, i condemne els demandats al pagament de 45.510,87 euros, més l'interés de demora pactat fins a la data del complet pagament i les costes causades en aquest judici.  
Manera d'impugnació: mitjançant recurs d'apel·lació davant l'Audiència Provincial d'Alacant (art. 455 LEC). El recurs s'interposarà per mitjà d'escrit presentat en aquest jutjat en el termini de 20 dies hàbils comptats des de l'endemà de la notificació, prèvia consignació del depòsit previst en l'article primer, apartat dènou, de la Llei orgànica 01/2009, de tres de novembre.  
Així, aquesta és la meua sentència, que pronuncie, mane i signe.»  
Atés que es desconeix l'actual domicili o residència de la part demandada, de conformitat amb el que es disposa en els articles 156.4 i 164 de la Llei 1/2000, d'enjudiciament civil, s'ha disposat la publicació d'aquest edicte en el tauler d'anuncis del Jutjat per a portar a efecte la diligència de notificació de sentència als demandats declarats en rebel·lia.  
  
Dénia , 31 de març de 2014.- El secretari judicial: Vicente Miñana Llorens.
Diari Oficial de la Generalitat Valenciana


Sumari del DOGV 8517, del 29-03-2019 (2019/3060)

Extracte de la Resolució de 19 de febrer de 2019, del rector, per la qual es convoca beques Càtedra MAHLE per a ajuda a la matrícula del Màster d'Enginyeria Mecatrònica i Màster Universitari en Enginyeria de Sistemes Electrònics per al curs 2018/19.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8517

Data del DOGV
:   29-03-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/3060


Data del document
:   19-02-2019

Organisme emissor
:   Universitat Politècnica de València

Tipus de document
:   Extracte

Descriptors 

:   * ajuda pública

Extracte de la Resolució de 19 de febrer de 2019, del rector, per la qual es convoca beques Càtedra MAHLE per a ajuda a la matrícula del Màster d'Enginyeria Mecatrònica i Màster Universitari en Enginyeria de Sistemes Electrònics per al curs 2018/19. [2019/3060]  
BDNS (identif.): 446415.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans  
  
Primer. Beneficiaris  
Podran participar els alumnes matriculats en el Màster d'Enginyeria Mecatrónica i Màster Universitari en Enginyeria de Sistemes Electrònics de la UPV durant el curs 2018/19.  
Que complisquen els requisits exigits en les bases per a cada categoria de premis.  
  
Segon. Objecte  
L'objecte d'aquesta convocatòria és la concessió de 6 beques d'ajuda a la matrícula a aquells alumnes matriculats en el Màster d'Enginyeria Mecatrónica i Màster Universitari en Enginyeria de Sistemes Electrònics del curs 2018/2019 que acrediten el compliment dels requisits estipulats en les bases reguladores del procediment.  
  
Tercer. Bases reguladores  
Accessibles en http://www.upv.es/contenidos/CNAGARES  
  
Quart. Quantia  
Quatre de les beques estan dotada amb un màxim de 3000 € corresponents a l'import de les taxes de matrícula de primer curs del Màster d'Enginyeria Mecatrónica i Màster Universitari en Enginyeria de Sistemes Electrònics de la UPV per al curs 2018/2019.  
Dos de les beques estan dotada amb un màxim de 1.500 € corresponents a l'import de les taxes de matrícula de segon curs del Màster d'Enginyeria Mecatrónica de la UPV per al curs 2018/2019.  
  
Cinqué. Termini de presentació de sol·licituds  
El termini de presentació de sol·licituds fins al 30 de setembre de 2019 a les 24.00 hores.  
  
València, 19 de febrer de 2019.- El rector: Francisco José Mora Mas.
Diari Oficial de la Generalitat Valenciana


Sumari del DOGV 8594, del 18-07-2019 (2019/7356)

RESOLUCIÓ de 5 de juliol de 2019, de la consellera d'Agricultura, Desenvolupament Rural, Emergència Climàtica i Transició Ecològica, per la qual nomena personal eventual.
--------------------------------------------------------------------------------------------------------------------------------------------------------------------------

### Dades del document

Número de DOGV
:   8594

Data del DOGV
:   18-07-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/7356


Data del document
:   05-07-2019

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 5 de juliol de 2019, de la consellera d'Agricultura, Desenvolupament Rural, Emergència Climàtica i Transició Ecològica, per la qual nomena personal eventual. [2019/7356]  
De conformitat amb el que disposa l'article 19 de la Llei 10/2010, de 9 de juliol, d'ordenació i gestió de la funció pública valenciana, així com el que estableix el Decret 185/2015, de 16 d'octubre, del Consell, pel qual es regula el personal i els llocs de naturalesa eventual de l'Administració de la Generalitat, resolc:  
  
Nomenar el personal eventual següent adscrit a la Conselleria d'Agricultura, Desenvolupament Rural, Emergència Climàtica i Transició Ecològica:  
  
Sergio Carbó Sanfeliu, NIF ...5830H, assessor d'assumptes generals de membres del Consell amb unes retribucions corresponents a assessor d'assumptes generals de membres del Consell, categoria C2, lloc 29999.  
  
Aquest nomenament tindrà efecte des del 8 de juliol de 2019.  
  
València, 5 de juliol de 2019.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrera.
Diari Oficial de la Generalitat Valenciana


Sumari del DOGV 8546, del 13-05-2019 (2019/3799)

Informació pública de la pròrroga del termini d'exposició al públic del Pla general d'ordenació urbana.
-------------------------------------------------------------------------------------------------------

### Dades del document

Número de DOGV
:   8546

Data del DOGV
:   13-05-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/3799


Data del document
:   15-03-2019

Organisme emissor
:   Ajuntament d'Albocàsser

Tipus de document
:   Anunci

Descriptors 

:   * Albocàsser
    * pla d'urbanisme
    * administració local

Informació pública de la pròrroga del termini d'exposició al públic del Pla general d'ordenació urbana. [2019/3799]  
Que amb data de 15 de març de 2019, i de conformitat amb l'article 53 de la Llei 5/2014 (LOTUP), l'Alcaldia va acordar:  
  
Única. Que una vegada transcorregut un primer termini de consulta, i vist que és d'interés general per a les persones interessades procedir a una nova pròrroga del termini d'exposició per període que legalment siga procedent, a fi que les persones interessades puguen consultar la documentació a la casa consistorial, de 09.00 a 14.00 hores de l'esmentat termini, durant aquest nou període podran formalitzar i presentar les al·legacions, els suggeriments o aclariments que estimen convenients, i que seran resolts pel Ple de la corporació.  
  
Albocàsser, 15 de març de 2019.- L'alcalde president: Antonio Querol Ferrando.
Diari Oficial de la Generalitat Valenciana


Sumari del DOGV 8637, del 18-09-2019 (2019/8451)

Notificació de la sentència dictada en el judici verbal número 50/2017.
-----------------------------------------------------------------------

### Dades del document

Número de DOGV
:   8637

Data del DOGV
:   18-09-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/8451


Organisme emissor
:   Jutjat de Primera Instància Número 1 d'Orihuela

Tipus de document
:   Edicte

Notificació de la sentència dictada en el judici verbal número 50/2017. [2019/8451]  
María Llanos Cejudo Podio, lletrada de l'Administració de justícia del Jutjat de Primera Instància número 1 d'Orihuela, faig saber que en el present procediment judici verbal número 50/2017, seguit a instàncies de Comunitat de Propietaris Residencial Al Andalus I contra Annie Henriette Clara Marissen, s'ha dictat sentència la part dispositiva de la qual és la següent:  
  
«Dispositiva  
Estime la demanda interposada per la representació processal de la Comunitat de Propietaris Residencial Al Andalus I contra Annie Henriette Clara Marissen i condemne la demandada al pagament de la quantitat de huit-cents seixanta euros amb trenta-set cèntims (860,37 euros), quantitat que haurà de ser abonada a la comunitat actora i que reportarà l'interés legal de demora des de la reclamació judicial del deute el 10 de gener de 2017, incrementat en 2 punts des del dictat d'aquesta resolució, article 576 de la Llei d'enjudiciament civil.  
  
S'imposen les costes del procés, si n'hi ha, a la part demandada.  
  
Aquesta resolució, que serà notificada a les parts, és ferma i no s'hi pot interposar cap recurs, article 455 de la Llei d'enjudiciament civil.  
  
Expediu un testimoniatge de la present sentència, el qual es portarà a les actuacions d'on prové i quedarà l'original en el present llibre.  
Així, aquesta és la meua sentència, definitivament jutjant en primera instància, que pronuncia, mana i signa Jesús Sánchez Ruiz, magistrat jutge del Jutjat de Primera Instància número 1 d'Orihuela.»  
  
Publicació: l'anterior sentència ha sigut llegida i publicada pel jutge, mentre celebrava audiència pública el dia de hui, que és el de la data, davant de mi, la lletrada de l'Administració de justícia, de la qual cosa done fe.  
I atés que aquesta demandada, Annie Henriette Clara Marissen, es troba en parador ignorat, s'expedeix el present edicte a fi que li servisca de notificació de forma deguda.  
  
Orihuela, 9 de maig de 2018.- La lletrada de l'Administració de justícia: María Llanos Cejudo Podio.
Diari Oficial de la Generalitat Valenciana


Sumari del DOGV 8624, del 30-08-2019 (2019/8313)

Oferta d'ocupació pública per a l'estabilització d'ocupació temporal (2018-2020) i taxa de reposició de plantilla.
------------------------------------------------------------------------------------------------------------------

### Dades del document

Número de DOGV
:   8624

Data del DOGV
:   30-08-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/8313


Data del document
:   26-08-2019

Organisme emissor
:   Ajuntament d'Alcalà de Xivert

Tipus de document
:   Anunci

Descriptors 

:   * Alcalà de Xivert
    * concurs administratiu

Oferta d'ocupació pública per a l'estabilització d'ocupació temporal (2018-2020) i taxa de reposició de plantilla. [2019/8313]  
En sessió ordinària celebrada per la Junta de Govern Local de data 17 de juliol de 2019, s'ha aprovat el següent punt de l'ordre del dia la part dispositiva del qual és:  
  
«2. Expedient núm. 2831/2019. Aprovació oferta d'ocupació pública per a l'estabilització d'ocupació temporal (2018-2020) i taxa de reposició plantilla policia.  
  
(?)  
  
Primer. Aprovar l'oferta d'ocupació pública, amb la següent relació de places:  
Segon. Publicar en la seu electrònica https://alcaladexivert.sedeelectronica.es, en el tauler d'anuncis de la corporació i en el Butlletí Oficial de la Província de Castelló.  
  
Tercer. Convocar les places oferides en execució d'aquesta oferta d'ocupació pública en el termini improrrogable de tres anys a comptar des de la seua data de publicació.  
  
Quart. Remetre a l'Administració General de l'Estat, a l'efecte del que s'estableix en l'article 56.1 de la Llei 7/1985, de 2 d'abril, reguladora de les bases del règim local, respectant els criteris que tenen caràcter bàsic i de conformitat amb la disposició addicional primera del Reial decret 211/2019, de 29 de març, pel qual s'aprova l'oferta d'ocupació pública per a l'any 2019.»  
Cosa que es comunica als efectes oportuns.  
  
Alcalà de Xivert, 26 d'agost de 2019.- L'alcalde: Francisco Juan Mars.
Diari Oficial de la Generalitat Valenciana


Sumari del DOGV 8473, del 28-01-2019 (2019/655)

Informació pública de la modificació de la tarifa de clavegueram a la població de Massalfassar i al polígon Mediterráneo de Massalfassar.
-----------------------------------------------------------------------------------------------------------------------------------------

### Dades del document

Número de DOGV
:   8473

Data del DOGV
:   28-01-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/655


Organisme emissor
:   Global Omnium Inversiones, SL

Tipus de document
:   Anunci

Informació pública de la modificació de la tarifa de clavegueram a la població de Massalfassar i al polígon Mediterráneo de Massalfassar. [2019/655]  
S'informa per a general coneixement i de conformitat amb els articles 40, 44 i 45 de la Llei 39/2015, d'1 d'octubre, del procediment administratiu comú de les administracions públiques, que segons Resolució d'Alcaldia de Massalfassar, dictada en data 23 de gener de 2019, és procedent actualitzar la tarifa de clavegueram en l'esmentada població.  
  
  
Població  
Quota de servei 0,222 ?/mes  
Quota de consum 0,170 ?/m³  
  
Polígon Mediterráneo  
Quota de servei 0,501 ?/mes  
Quota de consum 0,0473 ?/m³  
  
Sobre les presents tarifes s'aplicarà l'IVA, d'acord amb el que establix la Llei 37/1992, de 28 de desembre.   
Cosa que es fa pública per a general coneixement.  
  
València, 23 de gener de 2019.- El conseller delegat: Dionisio García Comín.